# Επίσημη Εφημερίδα C 42/2022

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 42 |
| | |
| Έκδοση στην ελληνική γλώσσα | Ανακοινώσεις και Πληροφορίες | 65ό έτος27 Ιανουαρίου 2022 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 42

Έκδοση στην ελληνική γλώσσα

Ανακοινώσεις και Πληροφορίες

65ό έτος27 Ιανουαρίου 2022

---

| Περιεχόμενα | Σελίδα |
| --- | --- |
| | IV   Πληροφορίες |
| | ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΚΡΑΤΗ ΜΕΛΗ |
| 2022/C 42/01 | Πληροφοριες που διαβιβαζουν τα κρατη μελη οσον αφορα την απαγορευση αλιειας | 1 |
| | ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟΝ ΕΥΡΩΠΑΪΚΟ ΟΙΚΟΝΟΜΙΚΟ ΧΩΡΟ |
| | Εποπτεύουσα Αρχή της ΕΖΕΣ |
| 2022/C 42/02 | Ανακοίνωση της Εποπτεύουσας Αρχής της ΕΖΕΣ σχετικά με τα επιτόκια ανάκτησης και τα επιτόκια αναφοράς/προεξόφλησης κρατικών ενισχύσεων που ισχύουν από την 1η Νοεμβρίου 2021 για τα κράτη της ΕΖΕΣ
  (Δημοσιεύεται σύμφωνα με τους κανόνες για τα επιτόκια αναφοράς και προεξόφλησης που καθορίζονται στο μέρος VII των κατευθυντήριων γραμμών της Εποπτεύουσας Αρχής της ΕΖΕΣ σχετικά με τις κρατικές ενισχύσεις και το άρθρο 10 της απόφασης αριθ. 195/04/COL της Αρχής, της 14ης Ιουλίου 2004) | 2 |

Περιεχόμενα

Σελίδα

IV   Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΚΡΑΤΗ ΜΕΛΗ

2022/C 42/01

Πληροφοριες που διαβιβαζουν τα κρατη μελη οσον αφορα την απαγορευση αλιειας

1

ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟΝ ΕΥΡΩΠΑΪΚΟ ΟΙΚΟΝΟΜΙΚΟ ΧΩΡΟ

Εποπτεύουσα Αρχή της ΕΖΕΣ

2022/C 42/02

Ανακοίνωση της Εποπτεύουσας Αρχής της ΕΖΕΣ σχετικά με τα επιτόκια ανάκτησης και τα επιτόκια αναφοράς/προεξόφλησης κρατικών ενισχύσεων που ισχύουν από την 1η Νοεμβρίου 2021 για τα κράτη της ΕΖΕΣ
  (Δημοσιεύεται σύμφωνα με τους κανόνες για τα επιτόκια αναφοράς και προεξόφλησης που καθορίζονται στο μέρος VII των κατευθυντήριων γραμμών της Εποπτεύουσας Αρχής της ΕΖΕΣ σχετικά με τις κρατικές ενισχύσεις και το άρθρο 10 της απόφασης αριθ. 195/04/COL της Αρχής, της 14ης Ιουλίου 2004)

(Δημοσιεύεται σύμφωνα με τους κανόνες για τα επιτόκια αναφοράς και προεξόφλησης που καθορίζονται στο μέρος VII των κατευθυντήριων γραμμών της Εποπτεύουσας Αρχής της ΕΖΕΣ σχετικά με τις κρατικές ενισχύσεις και το άρθρο 10 της απόφασης αριθ. 195/04/COL της Αρχής, της 14ης Ιουλίου 2004

2

---

| | V   Γνωστοποιήσεις |
| --- | --- |
| | ΛΟΙΠΕΣ ΠΡΑΞΕΙΣ |
| | Ευρωπαϊκή Επιτροπή |
| 2022/C 42/03 | Δημοσίευση αίτησης για έγκριση τροποποίησης των προδιαγραφών προϊόντος, η οποία δεν είναι ήσσονος σημασίας, σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων | 3 |

V   Γνωστοποιήσεις

ΛΟΙΠΕΣ ΠΡΑΞΕΙΣ

Ευρωπαϊκή Επιτροπή

2022/C 42/03

Δημοσίευση αίτησης για έγκριση τροποποίησης των προδιαγραφών προϊόντος, η οποία δεν είναι ήσσονος σημασίας, σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων

3

---

| EL | |
| --- | --- |

EL

---

IV Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΚΡΑΤΗ ΜΕΛΗ

| 27.1.2022 | EL | Επίσημη Εφημερίδα της Ευρωπαϊκής Ένωσης | C 42/1 |
| --- | --- | --- | --- |

27.1.2022

EL

Επίσημη Εφημερίδα της Ευρωπαϊκής Ένωσης

C 42/1

---

Πληροφοριες που διαβιβαζουν τα κρατη μελη οσον αφορα την απαγορευση αλιειας

(2022/C 42/01)

Σύμφωνα με το άρθρο 35 παράγραφος 3 του κανονισμού (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως ενωσιακού συστήματος ελέγχου της τήρησης των κανόνων της κοινής αλιευτικής πολιτικής (1), αποφασίστηκε η απαγόρευση αλιείας όπως εμφαίνεται στον ακόλουθο πίνακα:

| Ημερομηνία και ώρα απαγόρευσης | 18.12.2021 |
| --- | --- |
| Διάρκεια | 18.12.2021 - 31.12.2021 |
| Κράτος μέλος | Ευρωπαϊκή Ένωση (όλα τα κράτη μέλη) |
| Απόθεμα ή ομάδα αποθεμάτων | COD/1N2AB. |
| Είδος | Γάδος (Gadus morhua) |
| Ζώνη | Νορβηγικά ύδατα των 1 και 2 |
| Τύπος/-οι αλιευτικών σκαφών | — |
| Αριθμός αναφοράς | 25/TQ92 |

Ημερομηνία και ώρα απαγόρευσης

18.12.2021

Διάρκεια

18.12.2021 - 31.12.2021

Κράτος μέλος

Ευρωπαϊκή Ένωση (όλα τα κράτη μέλη)

Απόθεμα ή ομάδα αποθεμάτων

COD/1N2AB.

Είδος

Γάδος (Gadus morhua)

Ζώνη

Νορβηγικά ύδατα των 1 και 2

Τύπος/-οι αλιευτικών σκαφών

—

Αριθμός αναφοράς

25/TQ92

---

(1)  ΕΕ L 343 της 22.12.2009, σ. 1.

---

ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟΝ ΕΥΡΩΠΑΪΚΟ ΟΙΚΟΝΟΜΙΚΟ ΧΩΡΟ

Εποπτεύουσα Αρχή της ΕΖΕΣ

| 27.1.2022 | EL | Επίσημη Εφημερίδα της Ευρωπαϊκής Ένωσης | C 42/2 |
| --- | --- | --- | --- |

27.1.2022

EL

Επίσημη Εφημερίδα της Ευρωπαϊκής Ένωσης

C 42/2

---

Ανακοίνωση της Εποπτεύουσας Αρχής της ΕΖΕΣ σχετικά με τα επιτόκια ανάκτησης και τα επιτόκια αναφοράς/προεξόφλησης κρατικών ενισχύσεων που ισχύουν από την 1η Νοεμβρίου 2021 για τα κράτη της ΕΖΕΣ

(Δημοσιεύεται σύμφωνα με τους κανόνες για τα επιτόκια αναφοράς και προεξόφλησης που καθορίζονται στο μέρος VII των κατευθυντήριων γραμμών της Εποπτεύουσας Αρχής της ΕΖΕΣ σχετικά με τις κρατικές ενισχύσεις και το άρθρο 10 της απόφασης αριθ. 195/04/COL της Αρχής, της 14ης Ιουλίου 2004 (1))

(2022/C 42/02)

Τα βασικά επιτόκια υπολογίζονται σύμφωνα με το κεφάλαιο για τη μέθοδο καθορισμού των επιτοκίων αναφοράς και προεξόφλησης των κατευθυντήριων γραμμών της Εποπτεύουσας Αρχής της ΕΖΕΣ σχετικά με τις κρατικές ενισχύσεις, όπως τροποποιήθηκαν με την απόφαση αριθ. 788/08/COL της Αρχής, της 17ης Δεκεμβρίου 2008. Τα εφαρμοστέα επιτόκια αναφοράς προκύπτουν από τα βασικά επιτόκια στα οποία προστίθενται τα κατάλληλα περιθώρια σύμφωνα με τις κατευθυντήριες γραμμές σχετικά με τις κρατικές ενισχύσεις.

Τα βασικά επιτόκια έχουν καθοριστεί ως εξής:

| | Ισλανδία | Λιχτενστάιν | Νορβηγία |
| --- | --- | --- | --- |
| 1.11.2021 – | 1,50 | -0,61 | 0,38 |

Ισλανδία

Λιχτενστάιν

Νορβηγία

1.11.2021 –

1,50

-0,61

0,38

---

(1)  ΕΕ L 139 της 25.5.2006, σ. 37 και συμπλήρωμα για τον ΕΟΧ της ΕΕ αριθ. 26/2006 της 25 Μαΐου 2006, σ. 1.

---

V Γνωστοποιήσεις

ΛΟΙΠΕΣ ΠΡΑΞΕΙΣ

Ευρωπαϊκή Επιτροπή

| 27.1.2022 | EL | Επίσημη Εφημερίδα της Ευρωπαϊκής Ένωσης | C 42/3 |
| --- | --- | --- | --- |

27.1.2022

EL

Επίσημη Εφημερίδα της Ευρωπαϊκής Ένωσης

C 42/3

---

Δημοσίευση αίτησης για έγκριση τροποποίησης των προδιαγραφών προϊόντος, η οποία δεν είναι ήσσονος σημασίας, σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων

(2022/C 42/03)

Η παρούσα δημοσίευση παρέχει το δικαίωμα ένστασης κατά της αίτησης τροποποίησης, σύμφωνα με το άρθρο 51 του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου (1), εντός τριών μηνών από την ημερομηνία της παρούσας δημοσίευσης.

ΑΙΤΗΣΗ ΓΙΑ ΕΓΚΡΙΣΗ ΤΡΟΠΟΠΟΙΗΣΗΣ ΤΩΝ ΠΡΟΔΙΑΓΡΑΦΩΝ ΠΡΟΪΟΝΤΟΣ ΠΡΟΣΤΑΤΕΥΟΜΕΝΗΣ ΟΝΟΜΑΣΙΑΣ ΠΡΟΕΛΕΥΣΗΣ / ΠΡΟΣΤΑΤΕΥΟΜΕΝΗΣ ΓΕΩΓΡΑΦΙΚΗΣ ΕΝΔΕΙΞΗΣ Η ΟΠΟΙΑ ΔΕΝ ΕΙΝΑΙ ΗΣΣΟΝΟΣ ΣΗΜΑΣΙΑΣ

Αίτηση για έγκριση τροποποίησης σύμφωνα με το άρθρο 53 παράγραφος 2 πρώτο εδάφιο του κανονισμού (ΕΕ) αριθ. 1151/2012

«Agneau du Périgord»

Αριθ. ΕΕ: PGI-FR-0711- AM01 – 30 Απριλίου 2021

ΠΟΠ ( ) ΠΓΕ (X)

1.   Αιτουσα ομαδα και εννομο συμφερον

| AREOVLA |
| --- |
| Europarc – 3 Avenue Léonard de Vinci |
| 33608 Pessac Cedex |

AREOVLA

Europarc – 3 Avenue Léonard de Vinci

33608 Pessac Cedex

Τηλ. +33 556008450

Ηλεκτρονική διεύθυνση: areovla@gmail.com

Σύνθεση και έννομο συμφέρον: H AREOVLA είναι μια ένωση στην οποία συμμετέχουν κτηνοτρόφοι, οργανώσεις παραγωγών και σφαγείς του αρνιού «Agneau du Périgord». Έχει επομένως έννομο συμφέρον να υποβάλει αίτηση τροποποίησης των προδιαγραφών προϊόντος.

2.   Κρατος μελος ή τριτη χωρα

Γαλλία

3.   Κεφαλαιο των προδιαγραφων προϊοντος που αφορα/-ουν η/οι τροποποιηση/-εις

| ☐ | Ονομασία του προϊόντος |
| --- | --- |

☐

Ονομασία του προϊόντος

| ☒ | Περιγραφή του προϊόντος |
| --- | --- |

☒

Περιγραφή του προϊόντος

| ☒ | Γεωγραφική περιοχή |
| --- | --- |

☒

Γεωγραφική περιοχή

| ☒ | Απόδειξη της καταγωγής |
| --- | --- |

☒

Απόδειξη της καταγωγής

| ☒ | Μέθοδος παραγωγής |
| --- | --- |

☒

Μέθοδος παραγωγής

| ☒ | Δεσμός |
| --- | --- |

☒

Δεσμός

| ☒ | Επισήμανση |
| --- | --- |

☒

Επισήμανση

| ☒ | Άλλο: επικαιροποίηση των στοιχείων επικοινωνίας της αιτούσας ομάδας, απαλοιφή της παρουσίασης και της αιτιολόγησης της ομάδας, τύπος προϊόντος, οργανισμοί ελέγχου, εθνικές απαιτήσεις. |
| --- | --- |

☒

Άλλο: επικαιροποίηση των στοιχείων επικοινωνίας της αιτούσας ομάδας, απαλοιφή της παρουσίασης και της αιτιολόγησης της ομάδας, τύπος προϊόντος, οργανισμοί ελέγχου, εθνικές απαιτήσεις.

4.   Τυπος τροποποιησης/-εων

| ☒ | Τροποποίηση των προδιαγραφών προϊόντος καταχωρισμένης ΠΟΠ ή ΠΓΕ η οποία δεν μπορεί να θεωρηθεί ήσσονος σημασίας σύμφωνα με το άρθρο 53 παράγραφος 2 τρίτο εδάφιο του κανονισμού (ΕΕ) αριθ. 1151/2012 |
| --- | --- |

☒

Τροποποίηση των προδιαγραφών προϊόντος καταχωρισμένης ΠΟΠ ή ΠΓΕ η οποία δεν μπορεί να θεωρηθεί ήσσονος σημασίας σύμφωνα με το άρθρο 53 παράγραφος 2 τρίτο εδάφιο του κανονισμού (ΕΕ) αριθ. 1151/2012

| ☐ | Τροποποίηση των προδιαγραφών προϊόντος καταχωρισμένης ΠΟΠ ή ΠΓΕ για την οποία δεν έχει δημοσιευθεί ενιαίο έγγραφο (ή ισοδύναμο έγγραφο) η οποία δεν μπορεί να θεωρηθεί ήσσονος σημασίας σύμφωνα με το άρθρο 53 παράγραφος 2 τρίτο εδάφιο του κανονισμού (ΕΕ) αριθ. 1151/2012 |
| --- | --- |

☐

Τροποποίηση των προδιαγραφών προϊόντος καταχωρισμένης ΠΟΠ ή ΠΓΕ για την οποία δεν έχει δημοσιευθεί ενιαίο έγγραφο (ή ισοδύναμο έγγραφο) η οποία δεν μπορεί να θεωρηθεί ήσσονος σημασίας σύμφωνα με το άρθρο 53 παράγραφος 2 τρίτο εδάφιο του κανονισμού (ΕΕ) αριθ. 1151/2012

5.   Τροποποιηση/-εις

5.1.   Τροποποιήσεις που επηρεάζουν ουσιώδη στοιχεία

Κεφάλαιο «Περιγραφή του προϊόντος»

Στο τμήμα 2.3 « Χαρακτηριστικά των προϊόντων που διατίθενται στην αγορά», στα προϊόντα που φέρουν την Προστατευόμενη Γεωγραφική Ένδειξη (ΠΓΕ) προστίθενται τα νεφρά, τα γλυκάδια, η καρδιά, το συκώτι, η γλώσσα και τα πόδια του αρνιού. Γίνονται δεκτά μόνο τα συγκεκριμένα βρώσιμα παραπροϊόντα σφαγίων αρνιών που έχουν επιλεχθεί για να φέρουν την ΠΓΕ.

Την εποχή που η ονομασία «Agneau du Périgord» αναγνωρίστηκε ως ΠΓΕ, οι δυνατότητες εμπορικής διάθεσης των εν λόγω προϊόντων ήταν περιορισμένες. Τα τελευταία χρόνια, οι δυνατότητες αυτές διευρύνθηκαν και αποτελούν ευκαιρία για την καλύτερη αξιοποίηση μεγαλύτερου μέρους του σφαγίου, γεγονός που θα συμβάλει στη μεγαλύτερη προβολή της ΠΓΕ «Agneau du Périgord». Πράγματι, ορισμένοι κρεοπώλες προτιμούν να παραλαμβάνουν ολόκληρα σφάγια μαζί με τα εντόσθια προκειμένου να τα αξιοποιούν πλήρως, ιδίως δε τα νεφρά που δεν είναι χωρισμένα από το σφάγιο. Ομοίως, όταν το σφάγιο πωλείται τεμαχισμένο, τα σημεία πώλησης προτιμούν να έχουν ένα ολόκληρο αρνί με επισήμανση ΠΓΕ, παρά να έχουν, για το ίδιο αρνί, το τεμαχισμένο σφάγιο με επισήμανση ΠΓΕ αλλά τα βρώσιμα παραπροϊόντα σφαγίου χωρίς επισήμανση.

Η προσθήκη των εντοσθίων συνεπάγεται την τροποποίηση της παρουσίασης του σφαγίου, το οποίο περιγραφόταν ως εξής: «χωρίς το κεφάλι, τη συκωταριά και την μπόλια». Η συκωταριά απαλείφεται δεδομένης της προσθήκης των εντοσθίων στον κατάλογο των προϊόντων που καλύπτονται από την ΠΓΕ, ορισμένα εκ των οποίων περιλαμβάνονται στον ορισμό της συκωταριάς (συκώτι, καρδιά, πνεύμονες, τραχεία και μέρος του διαφράγματος σε ένα ενιαίο κομμάτι — ορισμός από το πρότυπο του ΟΗΕ για τα βρώσιμα παραπροϊόντα σφαγίων, εκδ. 2008).

Το ενιαίο έγγραφο τροποποιείται επίσης αναλόγως.

Κεφάλαιο «Γεωγραφική περιοχή»

Η οριοθέτηση της γεωγραφικής περιοχής τροποποιείται. Η γεωγραφική περιοχή της ΠΓΕ «Agneau du Périgord» επεκτείνεται σε 24 δήμους του νομού Dordogne και σε 93 δήμους του νομού Lot-et-Garonne.

Οι εν λόγω δήμοι δεν είχαν συμπεριληφθεί κατά την υποβολή της αίτησης αναγνώρισης της ΠΓΕ, κυρίως λόγω της μη ύπαρξης προβατοπαραγωγών στην περιοχή την περίοδο εκείνη· ωστόσο, παρουσιάζουν μεγάλη γεωλογική, τοπογραφική και κλιματολογική ομοιότητα με τους δήμους της γεωγραφικής περιοχής της ΠΓΕ καθώς και ομοιότητες σε επίπεδο γεωργικών πρακτικών (γεωργικοί δήμοι στους οποίους κυριαρχεί η κτηνοτροφική πολυκαλλιέργεια, κοινές φυλές προβάτων, δύσκολα εδάφη που χαρακτηρίζονται από γεωλογική ομοιογένεια), και η προβατοπαραγωγή γνωρίζει σήμερα νέα άνθηση στην περιοχή.

Η γεωγραφική περιοχή τροποποιείται επίσης προκειμένου να διορθωθούν ορισμένα σφάλματα στις καταχωρισμένες προδιαγραφές προϊόντος: Έξι δήμοι δεν απαριθμούνταν στον κατάλογο αλλά περιλαμβάνονταν στο τοπογραφικό διάγραμμα της περιοχής, ενώ αντίθετα ένας άλλος δήμος περιλαμβανόταν στον κατάλογο αλλά όχι στο τοπογραφικό διάγραμμα καθώς αποτελούσε μια μεμονωμένη και απομονωμένη περιφερειακή τοποθεσία. Η τελευταία αυτή τοποθεσία τέθηκε εκτός της γεωγραφικής περιοχής.

Ο κατάλογος των δήμων επικαιροποιείται στο έγγραφο των προδιαγραφών προϊόντος.

Ως αποτέλεσμα της συγκεκριμένης τροποποίησης, η γεωγραφική περιοχή καλύπτει πλέον ολόκληρο τον νομό Dordogne.

Το ενιαίο έγγραφο τροποποιείται επίσης αναλόγως.

5.2.   Τροποποιήσεις που δεν επηρεάζουν ουσιώδη στοιχεία

Κεφάλαιο «Περιγραφή του προϊόντος»

Το τμήμα αυτό αναδιατυπώθηκε πλήρως ώστε να επικεντρώνεται στην περιγραφή του προϊόντος «Agneau du Périgord» και να αναδεικνύονται τα ιδιαίτερα χαρακτηριστικά εκτροφής της ΠΓΕ «Agneau du Périgord», δηλαδή η μακρά περίοδος θηλασμού και η ιδιαίτερη διατροφή κατά τη φάση της τελειοποίησης που βασίζεται κυρίως σε ακέραια ή πεπλατυσμένα σιτηρά.

Τα περιγραφικά στοιχεία του κρέατος (χρώμα και ποιότητα του λίπους) εναρμονίζονται κατά βάση με το κεφάλαιο 5. «Περιγραφή της μεθόδου παραγωγής του γεωργικού προϊόντος».

Ωστόσο, τα χαρακτηριστικά του προϊόντος, και συγκεκριμένα η διατροφή των αρνιών, ο ανθεκτικός ή ημιανθεκτικός χαρακτήρας των μητρικών φυλών ή ο κρεατοπαραγωγός χαρακτήρας για τις πατρικές φυλές, οι ηλικίες σφαγής, τα βάρη, το χρώμα του κρέατος και η ποιότητα του λίπους, δεν τροποποιούνται.

Προστίθεται η δυνατότητα εμπορικής διάθεσης του κρέατος και των βρώσιμων παραπροϊόντων σφαγίων του αρνιού «Agneau du Périgord» υπό μορφή προϊόντων βαθείας κατάψυξης. Η βαθεία κατάψυξη του προϊόντος παρουσιάζει σήμερα πολύ μεγάλο ενδιαφέρον για την εμπορική διάθεση των προϊόντων ΠΓΕ. Η βαθεία κατάψυξη επιτρέπει τη συντήρηση του προϊόντος και αποτελεί έναν νέο τρόπο παρουσίασης που γίνεται θετικά δεκτός από τους καταναλωτές. Θα δώσει επίσης στην ΠΓΕ τη δυνατότητα να διεισδύσει σε νέες αγορές, ιδίως στη μαζική εστίαση.

Οι προδιαγραφές του προϊόντος περιγράφουν λεπτομερώς τη σχετική διαδικασία (επίτευξη εσωτερικής θερμοκρασίας – 18 °C εντός 10 ωρών κατ’ ανώτατο όριο), ορίζει ημερομηνία ελάχιστης διατηρησιμότητας και μέγιστο χρονικό διάστημα μεταξύ σφαγής και βαθείας κατάψυξης.

Ορισμένες παράγραφοι απαλείφονται: είτε δεν προσθέτουν συμπληρωματικά ή αναγκαία στοιχεία στην περιγραφή του προϊόντος, είτε δεν αντιστοιχούν σε υποχρέωση αλλά σε απλή περιγραφή των πρακτικών κατά τον χρόνο σύνταξης των προδιαγραφών, είτε πρόκειται για παραπομπές σε κανονιστικές διατάξεις σχετικά με την ταξινόμηση των σφαγίων και την κατάσταση πάχυνσης.

Απαλείφεται επίσης η περιγραφή του ψημένου κρέατος. Πράγματι, η ΠΓΕ «Agneau du Périgord» εγγυάται την ιδιοτυπία της παραγωγής, από τη γέννηση (και ακόμη νωρίτερα, με τον τρόπο εκτροφής του κοπαδιού) μέχρι την επιλογή των σφαγίων και τη διάθεσή τους στην αγορά, αλλά δεν μπορεί να εγγυηθεί κριτήρια για το ψημένο κρέας όπως η γεύση, η υφή ή η οσμή. Εξάλλου, τα εν λόγω στοιχεία δεν αποτελούν ιδιαιτέρως διακριτά χαρακτηριστικά και είναι δύσκολο να ελεγχθούν.

Το ενιαίο έγγραφο τροποποιείται αναλόγως.

Κεφάλαιο «Στοιχεία που αποδεικνύουν την προέλευση του προϊόντος από τη γεωγραφική περιοχή»

Προστίθενται τα στοιχεία που επιτρέπουν την ιχνηλασιμότητα των βρώσιμων παραπροϊόντων σφαγίων και των προϊόντων βαθείας κατάψυξης και απαλείφονται οι περιττές επαναλήψεις σε σχέση με τις γενικές κανονιστικές διατάξεις, καθώς και τα στοιχεία που αφορούν τη διαδικασία ελέγχου που προβλέπεται στο σχέδιο ελέγχου.

Το σύστημα καθορίζει τα απαιτούμενα έγγραφα και καταχωρίσεις και τις ελάχιστες απαιτούμενες πληροφορίες για κάθε στάδιο της ζωής του προϊόντος (εκτροφή, μεταφορά, σφαγή, συσκευασία, κοπή, βαθεία κατάψυξη).

Οι διατάξεις που σχετίζονται με τα σημεία πώλησης απαλείφονται, καθώς δεν αφορούν την ιχνηλασιμότητα, αλλά έχουν περισσότερο χαρακτήρα αφενός συστάσεων και αφετέρου απαιτήσεων σε επίπεδο διάθεσης στην αγορά, χωρίς επίπτωση στα εγγενή χαρακτηριστικά του προϊόντος. Εξάλλου, φαίνεται δύσκολο να ελεγχθούν δεδομένης της πολυμορφίας των πιθανών σημείων πώλησης για τη συγκεκριμένη ΠΓΕ.

Τα παραδείγματα εγγράφων που επιτρέπουν την ιχνηλασιμότητα σε κάθε στάδιο παρασκευής του προϊόντος απαλείφονται.

Το ενιαίο έγγραφο τροποποιείται επίσης προκειμένου να απαλειφθεί μια φράση που αφορά την ταυτοποίηση των εκτροφέων η οποία δεν εμπεριέχει στοιχεία που θεωρούνται συναφή για το συγκεκριμένο κεφάλαιο του ενιαίου εγγράφου. Εξάλλου, πρόκειται για στοιχεία που αφορούν τον έλεγχο και περιέχονται στο σχέδιο ελέγχου.

Κεφάλαιο «Μέθοδος παραγωγής»

Σημείο 5.2.1. «Γενετική προέλευση»

Στις επιτρεπόμενες φυλές για τις προβατίνες προστίθενται οι φυλές Charmoise και Causse du Lot. Πρόκειται για δύο ιστορικές φυλές του Périgord που δεν είχαν συμπεριληφθεί κατά την αναγνώριση της ονομασίας «Agneau du Périgord» ως ΠΓΕ λόγω του μειωμένου τότε πληθυσμού τους. Ωστόσο, το κεφάλαιο «Δεσμός με τη γεωγραφική προέλευση» των ισχυουσών προδιαγραφών προϊόντος περιέχει σχετική αναφορά σε αυτές (ιστορία της προβατοτροφίας). Πρόκειται για δύο φυλές με πρόσθετα πλεονεκτήματα (ανθεκτικότητα, γονιμότητα, διάπλαση) που συνάδουν με τις μεθόδους εκτροφής του «Agneau du Périgord» και τις ιδιαιτερότητες της περιοχής.

Η φυλή Charmoise εκτρέφεται στο Périgord από τις αρχές του 20ού αιώνα, το οποίο μάλιστα αποτελεί ένα από τα κυριότερα λίκνα της εν λόγω φυλής. Οι εν λόγω προβατίνες, πραγματικές «μηχανές εκθάμνωσης» συντηρούν τα εδάφη, ξανανοίγουν τις αποκλεισμένες εκτάσεις και συμβάλλουν στην πρόληψη των πυρκαγιών. Η συγκεκριμένη φυλή δεν είχε συμπεριληφθεί στην αρχική αίτηση για αναγνώριση της ΠΓΕ επειδή είχε ουσιαστικά εξαφανιστεί από το Périgord. Εδώ και αρκετά χρόνια, οι κτηνοτρόφοι προσπαθούν να αποκαταστήσουν την παρουσία της κυρίως στο πλαίσιο έργων στον κτηνοτροφικό τομέα. Η δυναμικότητά της στην περιοχή εκτιμάται στις 700 προβατίνες.

Η φυλή Causse du Lot απαντά στα ασβεστώδη υψίπεδα του Périgord Noir από τα μέσα του 20ού αιώνα. Πρόκειται για μια επίσης πολύ λιτοδίαιτη φυλή με φυσικά γνωρίσματα όπως η ανθεκτικότητα, η αντοχή στη ζέστη και στους κρότωνες (πιροπλάσμωση) και η ικανότητα για βάδιση, που είναι ιδιαιτέρως συμβατά με τα άνυδρα και φτωχά οροπέδια του ανατολικού Périgord. Είναι επίσης σε θέση να αξιοποιεί όλους τους διαθέσιμους βοσκήσιμους πόρους, καταναλώνοντας αν χρειαστεί ακόμη και ξυλώδη φυτά προκειμένου να καλύψει τις διατροφικές ανάγκες της. Όπως και στην περίπτωση της φυλής Charmoise, ο πληθυσμός της ήταν πολύ μειωμένος όταν υποβλήθηκε η αίτηση αναγνώρισης της ονομασίας «Agneau du Périgord» ως ΠΓΕ, αλλά σήμερα η παρουσία της είναι και πάλι αισθητή στη γεωγραφική περιοχή, με εκτιμώμενη τοπική δυναμικότητα 4 800 προβατίνων.

Τέλος, λόγω της επίσημης μετονομασίας της φυλής «INRA 401 Romane» σε «Romane» πριν από αρκετά χρόνια, τροποποιούνται αναλόγως οι προδιαγραφές προϊόντος.

Απαλείφονται επίσης ορισμένες παράγραφοι που δεν σχετίζονται με τον ορισμό των συνθηκών παραγωγής ή περιέχουν γενικολογίες όπως: «Αποδίδεται ιδιαίτερη προσοχή στην ομοιογένεια των χαρακτηριστικών διάπλασης, πρόωρης ωριμότητας, ανάπτυξης του μυϊκού και του λιπώδους ιστού που διαδραματίζουν σημαντικό ρόλο στην ιδιοτυπία του προϊόντος» ή «Η γέννηση των αρνιών αποτελεί αντικείμενο ιδιαίτερης μέριμνας. Ο κτηνοτρόφος λαμβάνει κάθε μέτρο προκειμένου να εξασφαλίσει τις βέλτιστες συνθήκες άνεσης και καλής διαβίωσης για τις προβατίνες και τα αρνάκια τους.».

Το ενιαίο έγγραφο τροποποιείται αναλόγως.

Σημείο 5.2.2. «Εκτροφή»

Προστίθενται νέες υποχρεώσεις που περιγράφουν τις εφαρμοζόμενες πρακτικές παραγωγής των παραγωγών της ΠΓΕ όσον αφορά τον αερισμό των εγκαταστάσεων εκτροφής, την πυκνότητα των ζώων στις εγκαταστάσεις, την ποιότητα της στρωμνής και τον καθαρισμό των εγκαταστάσεων.

Σημείο 5.2.4. «Διατροφή των αμνών»

Αναδιατυπώνεται η διάταξη σχετικά με τα χωρίσματα τοκετού προκειμένου να εναρμονιστεί η διατύπωση της διάταξης με τις πρακτικές των εκτροφέων που διαθέτουν μικρά κοπάδια με λίγες προβατίνες σε μικρούς κλωβούς: έτσι, ο όρος «κλωβοί» προστίθεται στον όρο «χωρίσματα».

Ακολούθως, ανάλογα με την περίπτωση, επειδή η προβατίνα ενδέχεται να μείνει περισσότερο από 48 ώρες με το αρνάκι της (δυσκολία δημιουργίας δεσμού, προβλήματα στον θηλασμό κ.λπ.), η φράση «από 24 έως 48 ώρες» αντικαθίσταται από τη φράση «τουλάχιστον 24 ώρες».

Η φράση που αναφέρει ότι ο απογαλακτισμός «εκτελείται γενικά στην ηλικία των 80 έως 90 ημερών» απαλείφεται καθώς είναι καθαρά ενδεικτική.

Το κεφάλαιο «Διατροφή των αμνών» χωριζόταν σε 3 φάσεις με βάση την ηλικία του αρνιού: από 0 έως 20 ημέρες, από 20 ημέρες έως 60 ημέρες, και από 60 ημέρες και μετά.

Το όριο των 20 ημερών απαλείφεται για λόγους ελεγξιμότητας, καθώς η συγκεκριμένη φάση αντιστοιχεί στην πράξη σε ένα στάδιο της ανάπτυξης των αρνιών που άπτεται αμιγώς της φυσιολογίας. Πράγματι, έως τις 3 περίπου εβδομάδες, το πεπτικό σύστημα των αρνιών δεν είναι προσαρμοσμένο στην πέψη συμπληρωματικής ζωοτροφής, οπότε τα αρνιά δεν καταναλώνουν άλλη τροφή, ακόμη και αν έχουν πρόσβαση σε αυτή. Απλώς, η ηλικία έναρξης της πρόσληψης συμπληρωματικής ζωοτροφής μπορεί να διαφέρει από το ένα ζώο στο άλλο κατά μερικές ημέρες, εξακολουθεί όμως να τοποθετείται κατά μέσο όρο στις 20 ημέρες.

Αντίθετα, παραμένει η ελάχιστη διάρκεια των 60 ημερών πριν από τον απογαλακτισμό, καθώς το όριο αυτό εγγυάται τον θηλασμό του αρνιού στον μαστό της μητέρας του για σημαντικό μέρος της ζωής του, στοιχείο που προσδίδει στο κρέας του «Agneau du Périgord» τα ιδιαίτερα χαρακτηριστικά του.

Η νέα αυτή διατύπωση δίνει έμφαση στη διατροφή των αρνιών που προορίζονται να φέρουν την ΠΓΕ «Agneau du Périgord»: περίοδος θηλασμού στον μαστό της μητέρας ακολουθούμενη από περίοδο τελειοποίησης με διατροφή που αποτελείται από χορτονομές και σιτηρά, ακέραια ή πεπλατυσμένα. Η τελειοποίηση στη στάνη δεν είναι πλέον υποχρεωτική.

Οι διατάξεις που σχετίζονται με την απαγόρευση της χρήσης ενσιρωμένων και τυλιγμένων ζωοτροφών μεταφέρονται σε άλλο σημείο, επειδή αφορούν ολόκληρη τη ζωή του αρνιού και όχι μόνο τα πρώτα στάδια της ζωής του, όπως μπορεί να αφήνει να εννοηθεί η τρέχουσα θέση τους. Οι εν λόγω διατάξεις μεταφέρονται στο τέλος του σημείου «5.2.4. Διατροφή των αμνών», έτσι ώστε να αφορούν ρητά όλα τα επιμέρους στάδια διατροφής του αρνιού.

Το τμήμα που αφορά τη διατροφή στις προδιαγραφές προϊόντος τροποποιείται προκειμένου, αφενός, να εναρμονιστεί με την ονοματολογία του ευρωπαϊκού κανονισμού για τον κατάλογο πρώτων υλών ζωοτροφών [κανονισμός (ΕΕ) αριθ. 68/2013] και, αφετέρου, να συμπληρωθούν οι προδιαγραφές προϊόντος ώστε να είναι ακριβέστερες και να αποτυπώνουν την πραγματικότητα των πρακτικών που εφαρμόζουν οι εκτροφείς της ΠΓΕ «Agneau du Périgord».

Ο κατάλογος των επιτρεπόμενων πρώτων υλών για τη διατροφή των αρνιών επιτρέπει τον μη αποκλεισμό από την ΠΓΕ των προγονικών σιτηρών, ελαιούχων σπόρων, πρωτεϊνούχων σπόρων ή κονδύλων που καλλιεργούνται εκ νέου για χρήση στη διατροφή των ζώων, καθώς προσφέρουν ποικιλία και παρουσιάζουν γεωπονικό ενδιαφέρον (ραδίκι, κεχρί, κινόα, βρώμη, κύαμοι κ.λπ.).

Η διάταξη που σχετίζεται με τον περιορισμό του ποσοστού αραβοσίτου στο 25 % του σιτηρεσίου απαλείφεται.

Η εν λόγω διάταξη είχε συμπεριληφθεί όταν υποβλήθηκε η αίτηση αναγνώρισης λόγω της ύπαρξης υποψιών σχετικά με την επίδραση του αραβοσίτου στο κίτρινο χρώμα του λίπους του σφαγίου. Μελέτες που πραγματοποιήθηκαν από το Institut de l’élevage (Ινστιτούτο Κτηνοτροφίας) κατέδειξαν ότι οι υποψίες αυτές ήταν αβάσιμες, οπότε ο εν λόγω περιορισμός του ποσοστού αραβοσίτου στο 25 % του σιτηρεσίου κατ’ ανώτατο όριο είναι πλέον άνευ αντικειμένου. Εξάλλου, όλα τα σιτηρά είναι κατάλληλα για τη διατροφή των αμνών.

Τα ιδιαίτερα χαρακτηριστικά του προϊόντος οφείλονται στον τρόπο παρουσίασης των σιτηρών (ακέραια ή πεπλατυσμένα) και όχι στο είδος των σιτηρών. Ο τρόπος παρουσίασης επηρεάζει την αφομοιωσιμότητα του σιτηρού και, συνεπώς, τον γλυκαιμικό δείκτη. Ένα υπερβολικά επεξεργασμένο σιτηρό (αλεσμένο ή σε μορφή αλεύρου) αφομοιώνεται ταχύτερα, προκαλώντας απότομη αύξηση της ινσουλίνης και ακατάλληλη αποθήκευση λίπους. Απεναντίας, ένα σιτηρό που χορηγείται σε μορφή ακέραιων ή πεπλατυσμένων κόκκων αφομοιώνεται πιο αργά, προκαλώντας πιο ελεγχόμενη αύξηση της ινσουλίνης, με αποτέλεσμα την καλύτερη αφομοιωσιμότητα της τροφής και την αποθήκευση λίπους με πιο σφικτή σύσταση σε λογική ποσότητα.

Απαλείφεται η υποχρέωση προέλευσης των σιτηρών αποκλειστικά από τη γεωγραφική περιοχή. Η γεωγραφική περιοχή χαρακτηρίζεται, σε ορισμένα τμήματα, από επικλινές ανάγλυφο και ενίοτε περιορισμένη παραγωγικότητα, γεγονός που δυσχεραίνει την καλλιέργεια σιτηρών. Εξάλλου, οι εκτροφείς που δεν είναι και παραγωγοί σιτηρών υποχρεούνται να αγοράζουν ολόκληρη την ποσότητα των σιτηρών τους. Η υποχρέωση χρήσης σιτηρών που προέρχονται από τη γεωγραφική περιοχή για τα αρνιά που προορίζονται για την ΠΓΕ «Agneau du Périgord» αποτελεί πολύ μεγάλο περιορισμό για τις επιχειρήσεις και δυσχεραίνει ενδεχομένως τον εφοδιασμό για τους μη αυτάρκεις κτηνοτρόφους. Για τους παραγωγούς, το βασικό στοιχείο που εγγυάται εν μέρει τα ιδιαίτερα χαρακτηριστικά του κρέατος του «Agneau du Périgord» είναι ο τρόπος παρουσίασης των σιτηρών που παραμένει αμετάβλητος: σε ακέραιους ή πεπλατυσμένους κόκκους.

Είναι σκόπιμο να υπογραμμιστεί ότι η σχετική υποχρέωση προέλευσης διατηρείται για τις χορτονομές.

Όσον αφορά τα πρόσθετα, η ομάδα προτείνει έναν αρνητικό κατάλογο που απαγορεύει ορισμένες κατηγορίες προϊόντων.

Το σύνολο αυτών των τροποποιήσεων δεν θέτει υπό αμφισβήτηση τα ιδιαίτερα χαρακτηριστικά του προϊόντος και την αιτιώδη σχέση μεταξύ της διατροφής και του «Agneau du Périgord».

Το ενιαίο έγγραφο τροποποιείται.

Σημείο 5.3 «Συνθήκες μεταφοράς και αναμονής πριν από τη σφαγή»

Οι τροποποιήσεις που επέρχονται είναι συντακτικού χαρακτήρα και διαγράφουν περιττές φράσεις που σχετίζονται με συνήθεις αλλά όχι απαιτούμενες πρακτικές («στην πράξη είναι συχνά κατώτερο», «συνήθως σφαγιαζόμενα την επομένη»).

Σημείο 5.4 «Σφαγή»

Οι κανονιστικές διατάξεις ή οι διατάξεις που αφορούν το σχέδιο ελέγχου, καθώς και οι εικόνες, απαλείφονται προκειμένου να διατηρηθούν μόνον οι διατάξεις που είναι δυνατόν να ελεγχθούν. Οι τιμές-στόχοι δεν τροποποιούνται.

Σημείο 5.5 «Τελική επιλογή των σφαγίων»

Όπως και στο τμήμα που αφορά την περιγραφή, η διατύπωση σχετικά με το χρώμα του λίπους με τα στοιχεία που περιλαμβάνονται στη χρωματική κλίμακα και στην κλίμακα σύστασης του λίπους αναθεωρείται και εναρμονίζεται: το λίπος είναι λευκό ή πολύ ελαφρώς χρωματισμένο. Η περιγραφή του χρώματος του κρέατος επίσης αναθεωρείται και εναρμονίζεται: το κρέας έχει χρώμα ανοιχτορόδινο.

Σημείο 5.6 «Επιλογή των βρώσιμων παραπροϊόντων σφαγίων»

Προστίθενται διατάξεις σχετικά με την επιλογή των βρώσιμων παραπροϊόντων σφαγίων και τη διατήρησή τους.

Τέλος, απαλείφεται το σημείο «Κοπή και συσκευασία», επειδή αποτελεί πλεονασμό σε σχέση με τις κανονιστικές διατάξεις, και επειδή προστέθηκαν διατάξεις σχετικά με τα προϊόντα βαθείας κατάψυξης.

Κεφάλαιο «Δεσμός»

Στις ισχύουσες προδιαγραφές προϊόντος τα στοιχεία που σχετίζονται με τον δεσμό μεταξύ του προϊόντος και της γεωγραφικής του προέλευσης αναπτύσσονται σε πολλές υποενότητες. Όλες αυτές οι υποενότητες συγκεντρώνονται και παρατίθενται στο κεφάλαιο των προδιαγραφών προϊόντος «Στοιχεία που τεκμηριώνουν τον δεσμό με το γεωγραφικό περιβάλλον».

Τα στοιχεία αυτά αναδιαρθρώνονται σε τρία μέρη ώστε να γίνεται διάκριση μεταξύ των ιδιαιτεροτήτων της γεωγραφικής περιοχής, των ιδιότυπων χαρακτηριστικών του προϊόντος και της αιτιώδους σχέσης.

Το μέρος που αφορά την ιδιαιτερότητα της περιοχής αποτελεί σύνθεση των στοιχείων που περιέχονται στις ισχύουσες προδιαγραφές προϊόντος και διαρθρώνεται σε 2 τμήματα: το πρώτο τοποθετεί γεωγραφικά το Périgord και περιγράφει τη γεωγραφία και το κλίμα του, ενώ το δεύτερο περιγράφει το ιστορικό και τις πρακτικές της προβατοτροφίας στο Périgord, όπως υπαγορεύονται από τους περιορισμούς του περιβάλλοντος.

Το μέρος που αφορά τα ιδιότυπα χαρακτηριστικά του προϊόντος περιγράφει το «Agneau du Périgord» στα επιμέρους στοιχεία του. Όπως και στο μέρος της περιγραφής, απαλείφονται τα περιγραφικά στοιχεία που αφορούν το ψημένο αρνίσιο κρέας. Η ΠΓΕ «Agneau du Périgord» εγγυάται την ιδιοτυπία της παραγωγής, από τη γέννηση μέχρι την επιλογή των σφαγίων και τη διάθεσή τους στην αγορά, αλλά δεν μπορεί να εγγυηθεί κριτήρια για το ψημένο κρέας όπως η γεύση, η υφή ή η οσμή.

Η αιτιώδης σχέση βασίζεται στην ποιότητα και τη φήμη του προϊόντος «Agneau du Périgord». Στο μέρος αυτό διατηρούνται τα στοιχεία που περιέχονται στις ισχύουσες προδιαγραφές προϊόντος και στο ισχύον ενιαίο έγγραφο. Αποδεικνύεται η επίδραση του περιβάλλοντος στις πρακτικές παραγωγής, στοιχείο που προσδίδει στο προϊόν «Agneau du Périgord» τα ιδιότυπα χαρακτηριστικά του.

Επιπλέον, προστίθεται εισαγωγική παράγραφος στην οποία θεμελιώνεται ο δεσμός με τη γεωγραφική προέλευση.

Το ενιαίο έγγραφο τροποποιείται επίσης προκειμένου να αντιστοιχεί στη διατύπωση του εν λόγω κεφαλαίου των προδιαγραφών προϊόντος.

Κεφάλαιο «Επισήμανση»

Απαλείφεται η υποχρέωση επισήμανσης των αρνιών που διατίθενται στην αγορά με ειδικό λογότυπο της ΠΓΕ.

Η διάταξη που αφορά την υποχρέωση όλων των κρεάτων ΠΓΕ να συνοδεύονται από πιστοποιητικό εγγύησης προέλευσης (Certificat de Garantie d’Origine — C.G.O.) (σφάγια) ή να φέρουν ετικέτα U.V.C. (τεμάχια) μεταφέρεται σε αυτό το κεφάλαιο.

Το ενιαίο έγγραφο τροποποιείται αναλόγως.

5.3.   Τροποποιήσεις στη διατύπωση

Στο κεφάλαιο «Αρμόδια υπηρεσία του κράτους μέλους», προστίθενται τα στοιχεία επικοινωνίας του Εθνικού Ινστιτούτου Προέλευσης και Ποιότητας (INAO) ως αρμόδιας υπηρεσίας του κράτους μέλους, σύμφωνα με τον κανονισμό (ΕΕ) αριθ. 1151/2012.

Στο κεφάλαιο «Αιτούσα ομάδα», τα στοιχεία επικοινωνίας της αιτούσας ομάδας επικαιροποιούνται. Το περιγραφικό τμήμα σχετικά με την αιτούσα ομάδα απαλείφεται.

Το τμήμα «Παρουσίαση και αιτιολόγηση της ομάδας» απαλείφεται.

Στο κεφάλαιο «Τύπος προϊόντος», η διάταξη «2.2 Τύπος προϊόντος» αναθεωρείται ώστε να συμμορφώνεται με την ισχύουσα ονοματολογία.

Στο κεφάλαιο «Γεωγραφική περιοχή», απαλείφεται ο χάρτης της γεωγραφικής περιοχής. Προστίθεται φράση στην οποία αναφέρεται ότι το χαρτογραφικό υλικό που απεικονίζει τη γεωγραφική περιοχή είναι διαθέσιμο στον ιστότοπο του Εθνικού Ινστιτούτου Προέλευσης και Ποιότητας.

Απαλείφεται το τμήμα της αιτιολόγησης και της περιγραφής της περιοχής (γενικά γεωλογικά, κλιματικά και ιστορικά στοιχεία για τον νομό Dordogne). Ωστόσο, τα στοιχεία του δεσμού με το προϊόν διατηρούνται και περιλαμβάνονται στο τμήμα που αφορά τον δεσμό με τον τόπο καταγωγής.

Στο κεφάλαιο «Μέθοδος παραγωγής», το διάγραμμα του κύκλου ζωής που περιλαμβάνεται στις προδιαγραφές προϊόντος επικαιροποιείται ώστε να συμμορφώνεται με την αναδιατύπωση των προδιαγραφών προϊόντος.

Η διάταξη που προβλέπει περίοδο παρέκκλισης 7 ετών από την ημερομηνία χορήγησης της ΠΓΕ όσον αφορά το γενετικό σύστημα φυλών απαλείφεται, καθώς παρήλθε η περίοδος παρέκκλισης.

Η παράγραφος που προβλέπει περίοδο παρέκκλισης 7 ετών από την ημερομηνία χορήγησης της ΠΓΕ όσον αφορά την τεχνητή σπερματέγχυση απαλείφεται, καθώς παρήλθε η περίοδος παρέκκλισης.

Η διάταξη που προβλέπει παρέκκλιση λόγω «εξαιρετικών καιρικών συνθηκών» από τη διάρκεια εκτροφής των μητέρων στο ύπαιθρο απαλείφεται με σκοπό τη συμμόρφωση των προδιαγραφών προϊόντος με τον κανονισμό (ΕΕ) αριθ. 1151/2012, ο οποίος καθορίζει το πλαίσιο για προσωρινές τροποποιήσεις μέσω του άρθρου 6 παράγραφος 3 του κατ’ εξουσιοδότηση κανονισμού (ΕΕ) αριθ. 664/2014.

Στο κεφάλαιο «Οργανισμός ελέγχου», κατ’ εφαρμογή των ισχυουσών οδηγιών σε εθνικό επίπεδο για την εναρμόνιση της διατύπωσης των προδιαγραφών προϊόντος, η ονομασία και τα στοιχεία επικοινωνίας του οργανισμού πιστοποίησης απαλείφονται. Στο κεφάλαιο αυτό αναφέρονται στο εξής τα στοιχεία επικοινωνίας των αρμόδιων αρχών ελέγχου στη γαλλική επικράτεια: Εθνικό Ινστιτούτο Προέλευσης και Ποιότητας (Institut national de l’origine et de la qualité — INAO) και Γενική Διεύθυνση Ανταγωνισμού, Κατανάλωσης και Καταστολής της Απάτης (Direction générale de la concurrence, de la consommation et de la répression des fraudes — DGCCRF). Η ονομασία και τα στοιχεία επικοινωνίας του οργανισμού πιστοποίησης είναι διαθέσιμα στον ιστότοπο του INAO και στη βάση δεδομένων της Ευρωπαϊκής Επιτροπής.

Το κεφάλαιο «Εθνικές απαιτήσεις», με βάση τις εθνικές νομοθετικές και κανονιστικές εξελίξεις, παρουσιάζεται υπό μορφή πίνακα που περιλαμβάνει τα κύρια σημεία ελέγχου και τη μέθοδο αξιολόγησής τους.

ΕΝΙΑΙΟ ΕΓΓΡΑΦΟ

«Agneau du Périgord»

Αριθ. ΕΕ: PGI-FR-0711-AM01-30 Απριλίου 2021

ΠΟΠ ( ) ΠΓΕ (X)

1.   Ονομασία

«Agneau du Périgord»

2.   Κράτος μέλος ή τρίτη χώρα

Γαλλία

3.   Περιγραφή του γεωργικού προϊόντος ή τροφίμου

3.1.   
  Τύπος προϊόντος

Κλάση 1.1 — Νωπά κρέατα (και βρώσιμα παραπροϊόντα σφαγίων).

3.2.   
  Περιγραφή του προϊόντος που φέρει την προβλεπόμενη στο σημείο 1 ονομασία

Το αρνάκι «Agneau du Périgord» είναι αμνός που θηλάζει επί 60 τουλάχιστον ημέρες και τελειοποιείται με διατροφή αποτελούμενη κυρίως από σιτηρά, ακέραια ή πεπλατυσμένα.

Το «Agneau du Périgord» είναι αμνός που έχει σφαγεί σε ηλικία 80 έως 180 ημερών, με βάρος σφαγίου 15 έως 21 kg και διάπλαση κατάλληλη για κρεατοπαραγωγή χάρη στην επιλογή κριαριών που ανήκουν σε φυλές κρεατοπαραγωγής ενώ οι προβατίνες ανήκουν σε ανθεκτικές φυλές, είτε καθαρόαιμες είτε προερχόμενες από διασταύρωση.

Τα κριάρια επιλέγονται από τις ακόλουθες κρεατοπαραγωγές φυλές: Berrichon, Charollais, Ile de France, Rouge de l’Ouest, Suffolk, Texel.

Οι προβατίνες ανήκουν είτε σε καθαρόαιμη ανθεκτική φυλή: Lacaune κρεατοπαραγωγής, Blanche du Massif central, Causse du Lot και Romane είτε στην ημιανθεκτική φυλή Charmoise ή προέρχονται από διασταύρωση ανθεκτικής φυλής με μία από τις φυλές κρεατοπαραγωγής που προαναφέρθηκαν.

Ως προς τη διάπλαση, τα αρνάκια «Agneau du Périgord» κατατάσσονται στην κλάση E-U-R, με μυϊκές μάζες ανεπτυγμένες σε λεπτό σκελετό και, ως προς την κατάσταση πάχυνσης, στις κλάσεις 2 και 3 της κλίμακας EUROP.

Το κρέας των αρνιών είναι ανοιχτόχρωμο (χάρη στη διατροφή τους με μητρικό γάλα επί 60 τουλάχιστον ημέρες). Το λίπος του είναι λευκό ή πολύ ελαφρώς χρωματισμένο, με σφικτή σύσταση, ομοιόμορφα πηγμένο και δεν είναι ελαιώδες.

Μπορούν επίσης να διατίθενται στο εμπόριο τα ακόλουθα βρώσιμα παραπροϊόντα σφαγίων: τα νεφρά, τα γλυκάδια, η καρδιά, το συκώτι, η γλώσσα, τα πόδια.

Το κρέας και τα βρώσιμα παραπροϊόντα σφαγίων του «Agneau du Périgord» διατίθενται νωπά ή ως προϊόντα βαθείας κατάψυξης.

3.3.   
  Ζωοτροφές (μόνο για προϊόντα ζωικής προέλευσης) και πρώτες ύλες (μόνο για μεταποιημένα προϊόντα)

3.3.1.   Διατροφή των αμνών

| — | από τη γέννηση έως τις 60 ημέρες τουλάχιστον, τα αρνιά διατρέφονται ελεύθερα με θηλασμό στον μαστό της μητέρας. Ζουν μονίμως με την μητέρα τους έως τον απογαλακτισμό· |
| --- | --- |

—

από τη γέννηση έως τις 60 ημέρες τουλάχιστον, τα αρνιά διατρέφονται ελεύθερα με θηλασμό στον μαστό της μητέρας. Ζουν μονίμως με την μητέρα τους έως τον απογαλακτισμό·

| — | μετά τις 60 ημέρες και κατά τη διάρκεια της περιόδου τελειοποίησης, το τμήμα της διατροφής με γάλα μειώνεται έως τον πλήρη απογαλακτισμό και αντικαθίσταται από χορτονομές και συμπληρωματική ζωοτροφή. Η συμπληρωματική ζωοτροφή αποτελείται από σιτηρά, ακέραια ή πεπλατυσμένα, και αζωτούχο συμπλήρωμα. |
| --- | --- |

—

μετά τις 60 ημέρες και κατά τη διάρκεια της περιόδου τελειοποίησης, το τμήμα της διατροφής με γάλα μειώνεται έως τον πλήρη απογαλακτισμό και αντικαθίσταται από χορτονομές και συμπληρωματική ζωοτροφή. Η συμπληρωματική ζωοτροφή αποτελείται από σιτηρά, ακέραια ή πεπλατυσμένα, και αζωτούχο συμπλήρωμα.

3.3.2.   Διατροφή των προβατίνων

Η βόσκηση αποτελεί τη βάση της διατροφής των προβατίνων. Η βόσκηση γίνεται σε φυσικούς ή προσωρινούς λειμώνες και σε διαδρομές επί τουλάχιστον 7 μήνες ετησίως.

Οι χορτονομές που συγκομίζονται καλλιεργούνται στο σύνολό τους εντός της γεωγραφικής περιοχής και στην πλειονότητά τους εντός της εκμετάλλευσης.

3.4.   
  Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής

Τα αρνάκια «Agneau du Périgord» γεννιούνται και εκτρέφονται εντός της γεωγραφικής περιοχής.

Προκειμένου το αρνίσιο κρέας να διατηρεί όλες τις ιδιότητές του, πρέπει να αποφεύγεται η μακρόχρονη μεταφορά καθώς και κάθε πρόκληση άγχους στα ζώα πριν από τη σφαγή. Συνεπώς, η διάρκεια της διαδρομής μεταξύ της εκμετάλλευσης και του σφαγείου πρέπει να είναι μικρότερη των 8 ωρών.

3.5.   
  Ειδικοί κανόνες για τον τεμαχισμό, το τρίψιμο, τη συσκευασία κ.λπ. του προϊόντος στο οποίο αναφέρεται η καταχωρισμένη ονομασία

Η ημερομηνία ελάχιστης διατηρησιμότητας (DDM) είναι 18 μήνες κατ’ ανώτατο όριο.

3.6.   
  Ειδικοί κανόνες για την επισήμανση του προϊόντος στο οποίο αναφέρεται η καταχωρισμένη ονομασία

Όλα τα κρέατα ΠΓΕ πρέπει να συνοδεύονται από πιστοποιητικό εγγύησης προέλευσης (Certificat de Garantie d’Origine — C.G.O.) (σφάγια) ή να φέρουν ετικέτα U.V.C. (τεμάχια).

4.   Συνοπτική οριοθέτηση της γεωγραφικής περιοχής

Η γεωγραφική περιοχή της ΠΓΕ «Agneau du Périgord» περιλαμβάνει τους ακόλουθους νομούς, καντόνια και δήμους, σύμφωνα με τον επίσημο γεωγραφικό κώδικα (COG) του Εθνικού Ινστιτούτου Στατιστικής και Οικονομικών Μελετών (INSEE) του 2020:

| — | τον νομό Dordogne στο σύνολό του· |
| --- | --- |

—

τον νομό Dordogne στο σύνολό του·

| — | νομός Corrèze: τους δήμους των καντονιών Saint-Pantaléon-de-Larche (πλην των δήμων Estivals, Jugeals-Nazareth, Nespouls, Noailles και Turenne) και L’Yssandonnais, και τον δήμο Brive-la-Gaillarde· |
| --- | --- |

—

νομός Corrèze: τους δήμους των καντονιών Saint-Pantaléon-de-Larche (πλην των δήμων Estivals, Jugeals-Nazareth, Nespouls, Noailles και Turenne) και L’Yssandonnais, και τον δήμο Brive-la-Gaillarde·

| — | νομός Lot: τους δήμους των καντονιών Gourdon, Puy-l’Evêque (πλην των δήμων Le Boulvé, Les Junies, Lherm, Saint-Matré και Saux) και Souillac, και τον δήμο Thédirac· |
| --- | --- |

—

νομός Lot: τους δήμους των καντονιών Gourdon, Puy-l’Evêque (πλην των δήμων Le Boulvé, Les Junies, Lherm, Saint-Matré και Saux) και Souillac, και τον δήμο Thédirac·

| — | νομός Lot-et-Garonne: τους δήμους των καντονιών Les Coteaux de Guyenne (πλην του δήμου Jusix), Le Fumélois, Le Haut Agenais Périgord, Le Livradais, Le Pays de Serres, Le Val du Dropt και Villeneuve-sur-Lot-2, και τους δήμους Brugnac, Coulx, Labretonie, Lédat, Sauvagnas, Sembas, Verteuil-d’Agenais και Villeneuve-sur-Lot. |
| --- | --- |

—

νομός Lot-et-Garonne: τους δήμους των καντονιών Les Coteaux de Guyenne (πλην του δήμου Jusix), Le Fumélois, Le Haut Agenais Périgord, Le Livradais, Le Pays de Serres, Le Val du Dropt και Villeneuve-sur-Lot-2, και τους δήμους Brugnac, Coulx, Labretonie, Lédat, Sauvagnas, Sembas, Verteuil-d’Agenais και Villeneuve-sur-Lot.

5.   Δεσμός με τη γεωγραφική περιοχή

Γεωγραφικά, η περιοχή του Périgord βρίσκεται στο νοτιοδυτικό τμήμα της Γαλλίας, με επίκεντρο τον νομό Dordogne, και συνορεύει με τους νομούς Gironde και Charente στα δυτικά, τις περιοχές Limousin και Quercy στα ανατολικά και την περιοχή Agenais στα νότια. Όπως όλες οι μάλλον φτωχές περιφέρειες, ο νομός Dordogne υπήρξε επί αιώνες τόπος εκτροφής προβάτων. Οι προβατοτρόφοι του Périgord έχουν αναπτύξει μια ιδιαίτερη τεχνογνωσία προβατοπαραγωγής που συνδέεται με τους περιορισμούς του εδάφους και εφαρμόζουν ένα σύστημα εκτροφής που συνδυάζει όλους τους διαθέσιμους πόρους. Σε ένα πλαίσιο μικρών εκμεταλλεύσεων και με βάση ένα μικτό σύστημα κτηνοτροφικής πολυκαλλιέργειας, όπου η προβατοτροφία συμβάλλει στην αξιοποίηση των εκτάσεων περιορισμένης παραγωγικότητας, η επιλογή ανθεκτικής ή ημιανθεκτικής φυλής για τις μητέρες προβάλλει ως αυτονόητη. Αυτό επιτρέπει στον προβατοτρόφο να διατρέφει και να αναπαράγει τις προβατίνες καθ’ όλη τη διάρκεια του έτους, χρησιμοποιώντας τους πόρους της γεωγραφικής περιοχής (χορτονομές, βοσκότοπους και διαδρομές) και διατηρώντας αρκετές ποσότητες σιτηρών και τον πιο ποιοτικό σανό για την τελειοποίηση των αμνών. Η ιδιοτυπία του «Agneau du Périgord» συνδέεται κυρίως με αυτόν τον παραδοσιακό τρόπο εκτροφής των αμνών: περίοδος θηλασμού στον μαστό της μητέρας ακολουθούμενη από περίοδο τελειοποίησης με διατροφή που αποτελείται από χορτονομές και σιτηρά, ακέραια ή πεπλατυσμένα, που συντελούν στην ποιότητα και στη φήμη του «Agneau du Périgord».

Το Périgord είναι μια εκτεταμένη ζώνη επικλινούς εδάφους μικρού υψομέτρου με προσανατολισμό από βορειοανατολικά προς νοτιοδυτικά, που έχει διαμορφωθεί από τον ρου 4 ποταμών και των πολυάριθμων παραποτάμων τους και εξασφαλίζει τη σταδιακή μετάβαση από το οροπέδιο Plateau des Millevaches της περιφέρειας Limousin (υψόμετρο 480 m) στην κοιλάδα του Dordogne (υψόμετρο 8 m). Το ανάγλυφο αυτό, που διαμορφώθηκε με τη γένεση της αλπικής οροσειράς κατά την τριτογενή περίοδο μετακίνησε, διέρρηξε, ανύψωσε και διέβρωσε τη ζώνη επαφής μεταξύ της προγενέστερης ερκύνιας οροσειράς και των ασβεστολιθικών και ιζηματογενών αποθέσεων της πεδιάδας. Στα κρυσταλλικά πετρώματα του βόρειου Périgord, το νερό έσκαψε βαθιές κοιλάδες με απότομες πλαγιές και στενά φαράγγια. Στο κεντρικό Périgord, η διάβρωση διαμόρφωσε μεγάλες κοιλάδες που παρουσιάζουν άλλοτε προεξέχοντα τμήματα και άλλοτε πλαγιές με μικρή κλίση καλυμμένες από ασβεστολιθικά κορήματα.

Το ανάγλυφο με τα οροπέδια, τους λόφους, τις πλαγιές και τις κοιλάδες δημιουργεί ένα δασώδες αγροτικό τοπίο (bocager), γεμάτο εναλλαγές, του οποίου ο συχνά περιορισμένος ορίζοντας διακόπτεται συνεχώς από δάση, αλσύλλια ή απλώς θάμνους ή φυσικούς φράκτες.

Οι κοιλάδες, οι μόνες περιοχές που είναι πλούσιες σε προσχώσεις και κατάλληλες για γεωργική καλλιέργεια, δημιουργούν αντίθεση με τα ξηρά και φτωχά οροπέδια και υψώματα.

Σε αδρές γραμμές, το κλίμα του Périgord είναι γενικά εύκρατο, με ωκεάνια χαρακτηριστικά, μέτριο ύψος βροχοπτώσεων (850 mm) που κατανέμονται κατά μέσο όρο σε 130 ημέρες και ήπια μέση θερμοκρασία (12 °C). Χαρακτηρίζεται από έντονους χειμώνες και καλοκαίρια και πολυποίκιλες ενδιάμεσες εποχές, ενώ δέχεται επίσης ηπειρωτικές επιδράσεις τον χειμώνα και σχεδόν μεσογειακές επιδράσεις το καλοκαίρι. Επειδή αποτελεί μεταβατική ζώνη χαρακτηρίζεται επίσης από πολύ μεγάλη μεταβλητότητα.

Η παρουσία των αρνιών στο Périgord, που χρονολογείται εδώ και 6 000 χρόνια, παρέμεινε διαρκής και σημαντική έως τον 19ο αιώνα. Το 1809 το ζωικό κεφάλαιο σε πρόβατα ήταν κατ’ εκτίμηση τετραπλάσιο ή πενταπλάσιο του ζωικού κεφαλαίου βοοειδών. Ανερχόταν σε περισσότερα από 667 400 κεφάλια κατανεμημένα σε όλη την έκταση του νομού.

Όπως συνέβαινε παντού εκείνη την εποχή, πρωταρχικός στόχος της προβατοτροφίας ήταν η εριοπαραγωγή, εξαιρετικά πολύτιμη για την κατασκευή ενδυμάτων, καθώς και η παραγωγή κοπριάς. Η παραγωγή κρέατος αποτελούσε παραπροϊόν προοριζόμενο κυρίως για κατανάλωση από τις οικογένειες των κτηνοτρόφων, παρά το γεγονός ότι καταγράφονται ήδη ενδείξεις για την ιδιαίτερη αξιοποίησή του μέσω της τοπικής γαστρονομίας. Κατά τη δεύτερη 50ετία του 19ου αιώνα, όπως προκύπτει από πολλές γραπτές μαρτυρίες, η προβατοτροφία μετεξελίσσεται και στρέφεται προς την κατεύθυνση της κρεατοπαραγωγής.

Ήδη το 1938, η Dordogne συγκαταλέγεται μεταξύ των πέντε πρώτων νομών της Γαλλίας σε αριθμό προβάτων. Το ζωικό αυτό κεφάλαιο, αφού μειώθηκε κατά πολύ μετά τον τελευταίο πόλεμο, έχει έκτοτε αποκατασταθεί σε σημαντικό βαθμό.

Η προβατοτροφία επιτελεί στις εκμεταλλεύσεις τη λειτουργία της αξιοποίησης των περιοχών χαμηλής παραγωγικότητας από γεωργική άποψη.

Αυτοί οι περιορισμοί αποτέλεσαν το έναυσμα για την επιλογή φυλών προβατίνων που είναι αναγνωρισμένες και επιλέχθηκαν για την ανθεκτικότητά τους, τις λιτές διατροφικές τους ανάγκες, την ικανότητά τους να βοσκούν σε ενδεείς διαδρομές, να αναπαράγονται εκτός οργασμικού κύκλου και να τρέφουν χωρίς δυσκολία το αρνάκι τους. Η αύξηση των αριθμών στηρίζεται σήμερα σε πολλές φυλές (καθαρόαιμες ή προερχόμενες από διασταύρωση): Lacaune κρεατοπαραγωγής, Blanche du Massif central, Romane, Causse du Lot και Charmoise. Αυτές οι ανθεκτικές ή ημιανθεκτικές φυλές εκτρέφονται σε διασταύρωση με βελτιωτές κριούς. Οι διασταυρώσεις ελέγχονται από τους εκτροφείς και η επιλογή της φυλής των πατέρων αφορά τις συζεύξεις που στοχεύουν είτε στη βελτίωση των σφαγίων των αρνιών είτε στη διατήρηση των μητρικών ιδιοτήτων των μελλοντικών μητέρων: ανθεκτικότητα, ικανότητα αναπαραγωγής εκτός οργασμικού κύκλου και σε φυσική διαπάλη.

Το σύστημα διατροφής που εφαρμόζει ο κτηνοτρόφος υπόκειται στους ίδιους περιορισμούς: το διακύβευμα είναι η χρήση και η αξιοποίηση με τον καλύτερο δυνατό τρόπο των διαθέσιμων πόρων με στόχο τη διασφάλιση της παραγωγής, καθ’ όλη τη διάρκεια του έτους, αρνιών υψηλής ποιότητας.

Ο κτηνοτρόφος προσπαθεί να οργανώσει τη διατροφή του κοπαδιού, μεριμνώντας ώστε να ρυθμίζει τη διαθέσιμη τροφή με βάση τις διατροφικές ανάγκες των προβατίνων και των νεαρών αρνιών σε συνάρτηση με τα αντίστοιχα στάδια της φυσιολογίας τους.

Αυτό τον οδηγεί στην κατάρτιση ενός πολύπλοκου διατροφικού προγράμματος, που συνδέει με τον καλύτερο δυνατό τρόπο τις διαδρομές, τους βοσκότοπους, τις επιφάνειες βοσκής, συνεκτιμώντας την επιφάνεια και τη δυνητική απόδοση του καθενός, και ενδεχομένως την απόστασή τους από τη στάνη.

Το ζωικό κεφάλαιο, που οργανώνεται σε ομοιογενή κοπάδια αναλόγως των φυσιολογικών αναγκών (έγκυες ή θηλάζουσες προβατίνες, αμνάδες για την αναπαραγωγή), οδηγείται στις διαδρομές σύμφωνα με πρόγραμμα το οποίο επιτρέπει την αξιοποίηση και βελτιστοποίηση όλων των φυτικών πόρων, με σεβασμό στις διατροφικές ανάγκες όλων των κατηγοριών ζώων.

Η ζωή των αρνιών «Agneau du Périgord» εκτυλίσσεται σε 2 φάσεις: την περίοδο θηλασμού όπου το αρνάκι ακολουθεί την μητέρα του και την περίοδο τελειοποίησης όπου χαίρει μεγάλης φροντίδας (διάθεση αποκλειστικού χώρου διαβίωσης και χορήγηση εκλεκτής τροφής).

Σε αυτόν τον αποκλειστικό χώρο διαβίωσης, ο κτηνοτρόφος χορηγεί στα αρνάκια ειδικό σιτηρέσιο αποτελούμενο από ένα ισορροπημένο μείγμα που περιλαμβάνει κυρίως σιτηρά σε ακέραιους ή πεπλατυσμένους κόκκους και συμπληρώνεται από ποιοτικό σανό αγρωστωδών και ψυχανθών.

Αυτό το συμπλήρωμα του θηλασμού γίνεται το κύριο σιτηρέσιο των νεαρών αρνιών καθώς μειώνεται ο θηλασμός.

Στη διατροφή αυτή βασίζεται η πιο αρμονική και γρήγορη ανάπτυξη του «Agneau du Périgord».

Το «Agneau du Périgord» είναι ένα νεαρό (ηλικίας μεταξύ 80 και 180 ημερών) αρνί μικρού βάρους (μεταξύ 15 και 21 kg). Έχει καλή διάπλαση με μυϊκές μάζες ανεπτυγμένες σε λεπτό σκελετό. Το σφάγιό του δεν παρουσιάζει σχισίματα ή αιματώματα. Το χρώμα του κρέατος είναι ανοιχτορόδινο. Το λίπος είναι λευκό ή πολύ ελαφρώς χρωματισμένο, με σφικτή σύσταση, ομοιόμορφα πηγμένο και δεν είναι ελαιώδες.

Η αιτιώδης σχέση βασίζεται στην ποιότητα και τη φήμη του προϊόντος «Agneau du Périgord».

Η έντονη μεταβλητότητα των κλιματικών συνθηκών στην περιοχή που χαρακτηρίζεται από χαμηλό γεωργικό δυναμικό συντέλεσε στην προσαρμογή των συστημάτων εκτροφής που παράγουν σήμερα το «Agneau du Périgord».

Τα πλούσια σε υγρασία εδάφη του Périgord Vert όπως και τα ξηρά ασβεστώδη υψίπεδα της Sarlat και τα ιουρασικά εδάφη προσφέρουν δυνατότητες για διαδρομές που ταιριάζουν στα πρόβατα, τα οποία πολλές φορές είναι τα μόνα ζώα που μπορούν να αξιοποιήσουν αυτά τα φτωχά εδάφη και αυτά τα μικρά αγροτεμάχια, με τη δύσκολη πρόσβαση και τις απότομες κλίσεις, που στη Γαλλία ονομάζονται «picadies».

Για να αντιμετωπίσουν τη μεγάλη ποικιλομορφία των βροχοπτώσεων και θερμοκρασιών, οι αγρότες του Périgord, επειδή δεν μπορούν ποτέ να είναι βέβαιοι αν θα υπάρξουν επαρκείς βροχοπτώσεις ή θερμοκρασίες κατάλληλες για τις καλλιέργειές τους, έμαθαν να διαφοροποιούν την παραγωγή τους επιμερίζοντας τους κινδύνους σε πολλές βασικές καλλιέργειες.

Ο συγκεκριμένος τύπος διαμόρφωσης του εδάφους και οι συγκεκριμένες περιβαλλοντικές συνθήκες ευνόησαν τη διατήρηση μικρών και κατακερματισμένων εκμεταλλεύσεων, που συντηρούν από μακρού μια αυτάρκη οικονομία, η οποία επιδιώκει τη μέγιστη δυνατή αξιοποίηση όλων των ίδιων πόρων, γεωργικών και ανθρώπινων. Το σύστημα της κτηνοτροφικής πολυκαλλιέργειας κυριαρχεί.

Έτσι, η προβατοτροφία συνδέεται συχνά με την παραγωγή σιτηρών, που αξιοποιείται εν μέρει για τη διατροφή του κοπαδιού των προβάτων, σε συνδυασμό με μία ή περισσότερες άλλες καλλιέργειες.

Από τις αρχές του 20ού αιώνα, η κρεατοπαραγωγή αντικατέστησε την εριοπαραγωγή και οι εκτροφείς του Périgord, ακολουθώντας τη γενική εξέλιξη, άρχισαν να ενδιαφέρονται για τη γενετική βελτίωση.

Τρεις φυλές ευδοκίμησαν τότε στο Périgord: οι φυλές Charmoise, Berrichonne de l’Indre και Causse du Lot. Σήμερα, οι φυλές αυτές καταγράφουν μειωμένους πληθυσμούς προς όφελος κυρίως τριών άλλων φυλών: της φυλής Lacaune κρεατοπαραγωγής, της φυλής Blanche du Massif Central και της φυλής Romane. Ωστόσο, το ενδιαφέρον για τις προγονικές φυλές, και κυρίως τη Charmoise και τη Causse du Lot, έχει αναθερμανθεί κατά την τελευταία δεκαετία.

Η χρήση αυτών των ανθεκτικών φυλών συνεπάγεται πρακτικές που προϋποθέτουν τη συνεκτίμηση των διαφόρων χαρακτηριστικών της συγκεκριμένης περιοχής.

Η ιδιοτυπία του «Agneau du Périgord» συνδέεται κυρίως με αυτόν τον παραδοσιακό τρόπο εκτροφής των αμνών: περίοδος θηλασμού στον μαστό της μητέρας ακολουθούμενη από περίοδο τελειοποίησης με διατροφή που αποτελείται από χορτονομές και σιτηρά, ακέραια ή πεπλατυσμένα.

Το ανοιχτό χρώμα του κρέατος του «Agneau du Périgord» συνδέεται με δύο συμπληρωματικά στοιχεία στη μέθοδο παραγωγής του προϊόντος: την ηλικία των ζώων κατά τη σφαγή (μέγιστη 180 ημέρες) και την περίοδο διατροφής με γάλα, καθώς το ζώο θηλάζει στον μαστό της μητέρας του επί 60 τουλάχιστον ημέρες

Το λευκό (ή πολύ ελαφρώς χρωματισμένο) και σφικτό λίπος οφείλεται στην ιδιαίτερη διατροφή κατά τη φάση τελειοποίησης. Αυτή η διατροφή αποτελείται από χορτονομές και συμπλήρωμα από σιτηρά, αποκλειστικά σε ακέραιους ή πεπλατυσμένους κόκκους.

Χάρη στο ιδιαίτερο αυτό συμπλήρωμα διατροφής κατά την τελειοποίηση, το κρέας του «Agneau du Périgord» αποκτά ένα ισορροπημένο εσωτερικό λίπος.

Το «Agneau du Périgord» είναι παραδοσιακό προϊόν που συνδέεται με την περιοχή του Périgord. Αποτελεί εορταστικό έδεσμα που μαγειρεύεται με διάφορους τρόπους, κατέχει όμως πάντοτε κεντρική θέση στο τραπέζι.

Πρωταγωνιστεί σε πολλές συνταγές και ενίοτε αναφέρεται ως «το άλλο χρυσάφι του Périgord».

Παραπομπή στη δημοσίευση των προδιαγραφών του προϊόντος

(άρθρο 6 παράγραφος 1 δεύτερο εδάφιο του παρόντος κανονισμού)

https://info.agriculture.gouv.fr/gedei/site/bo-agri/document_administratif-cdf6faf7-26d4-42dd-9789-a75c4c4d5eca

---

(1)  ΕΕ L 343 της 14.12.2012, σ. 1.

---